Voor die grendelstaat aangekondig is, het hy en sy makkers kroeë regoor die land en soms ook Europa plat gespeel.
Van die snitte op die album het hy reeds in 2013 geskryf, maar dit was asof daar nooit genoeg tyd was om alles mooi aanmekaar te vleg nie.
“Ek was bang om die Afrikaanse ding te takel, want as jy opkyk na die mense wat om my speel, die werke wat hulle reeds uitgesit het teenoor dit wat ek gehad het…dit het net eenvoudig nie geklop nie.”
Hy het ook met ‘n eerlike oog na die gebeure in en om die land gaan kyk en sy ervaring word natuurlik deur sy kenmerklike Joe Coker rasperstem gekomplimenteer.
Hy was gelukkig genoeg om by die legende self te leer kitaar speel en bieg dat “oom Piet vir baie van die event organisers gesê dat hulle ‘n kans op hierdie mannetjie wat so wild tekere gaan, moet vat.”
Hy besef ook dat hy ‘n verantwoordelikheid het om die ervaring en lewenslesse wat hy by van die grootste name in alternatiewe Afrikaanse musiek geleer het, aan die volgende generasie oor te dra.